**Referat styremøte**

**Dato: 11.10.2022**

**Tidspunkt: kl. 15.30-17.00**

**Sted: Grensesvingen 6, Helsfyr**

**Til stede: Wenche, Dag, Michael, Hilde, Cathrine**

**Forfall: Åse, Bodil**

|  |  |  |
| --- | --- | --- |
| **Sak** | **Tema** | **Ansvarlig** |
| **1** | Godkjenning av referat fra styremøte 18.08.2022.  Godkjent. |  |
| **2** | Status tilskudd fra Oslo kommune.  Tilskudd er fortsatt ikke mottatt. Oppfølgingsbrev til Byrådsleders kontor, med anmodning om overføring av midler blir nå oversendt. | **Wenche/Åse** |
| **3** | Status leie av skolelokaler.  Foss vgs. har bekreftet at OKBIL skal behandles som frivillig organisasjon ved fastsettelse av leiepris. Det er oversendt ny kontrakt hvor prisen er redusert til selvkost.  Styret må sjekke om kontrakten med Oslo Handelsgym også er priset for høyt i henhold til reglementet for utleie av lokaler i Oslo kommune. | **Wenche**  **Wenche** |
| **4** | Aktiviteter:   * 1. Padle.   Cathrine har vært i kontakt med 4 ulike arrangører – Oslo PDL Senter, Padel City, Oslo Tennisarena og Interpadel. Alle sentrene var negative til å inngå rabattavtaler med OKBIL. Det var også vanskelig å bestille faste tidspunkter. Men alle var åpne for å tilby introduksjonskurs for OKBIL-medlemmer. Styret ønsker å følge opp denne muligheten. Cathrine innhenter tilbud fra aktuelle aktører.   * 1. Badminton.   Badmintongruppa har startet opp på Voldsløkka og informasjon er lagt ut på Workplace.   * 1. Ledig halltime Voldsløkka.   Informasjon om den ledige timen på Voldsløkka legges ut på Workplace. Tidspunktet er tirsdager kl. 20-21. | **Cathrine**  **Michael** |
| **5** | Status avtale med Actic.  Det har vært kommunikasjon med Actic på Furuset om et samarbeid. Michael følger opp saken. | **Michael** |
| **6** | Supplering av valgkomite og kasserer.  Styret kom fram til noen konkrete forslag. Dag, Hilde og Michael kontakter de aktuelle personene/kandidatene. | **Dag/Hilde/ Michael** |
| **7** | Status for informasjon om aktiviteter på Workplace.  Flere av grenlederne har lagt ut informasjon om sine aktiviteter, etter at Wenche sendte en oppfordring om dette.  Det mangler informasjon om fotball, bordtennis og bowling. Wenche tar kontakt og oppfordrer til å legge ut informasjon. | **Wenche** |
| **8** | Info fra Nittedalstur.  Michael oppsummerte markaturen i Nittedal. Det var 14 personer som deltok. Alle gikk hele ruten, med samling på hver topp. Været var dårlig i starten, men ble bedre utover dagen. |  |
| **9** | Vi har mottatt tilbud fra Skiforeningen om skiteknikk-kurs på følgende tidspunkter på Skullerud:  - 1 gruppe mandag 16./23. januar kl.1915 - 1 gruppe tirsdag 17./24. januar kl.1730 - 1 gruppe tirsdag 17./24. januar kl.1915 - 1 gruppe torsdag 19./26. januar kl.1730  - 1 gruppe torsdag 19./26. januar kl.1915  Det var enighet om at vi takker ja til tilbudet fra Skiforeningen.  Wenche sender noe informasjon til Bodil med forespørsel om hun kan legge ut et innlegg på Workplace der vi informerer om det kommende tilbudet og har en avstemning om hvilke kurs det er mest interesse for, slik at styret er kjent med dette før mer detaljert bestilling av kursene med tanke på stilart og nivå. | **Wenche** |
| **10** | Tur til Løvlia 11.-12. februar 2023.  Dag har mottatt tilbud fra Løvlia. Pris 1 750 kr pr. person. Depositum på 750 per person. Dag ordner med bestilling og ber Åse om å utbetale depositum. Egenandel diskuteres på neste styremøte. | **Dag/Åse** |
| **11** | Dato for grenledersamling.  Ny dato ble satt til torsdag 17. november kl 16.30/17.00. Wenche inviterer grenlederne og ber om påmelding. | **Wenche** |
| **12** | Eventuelt.  Anne Gry Neby har sendt en forespørsel om redusert kursavgift for OKBIL-medlemmer for nybegynner topptur-/skredkurs i 2023 der DNT er arrangør.. D  Kursavgiften er 4 400 kr. per deltager. Styret vedtok å sponse kursavgiften med kr 1 000 pr. medlem. De kan sende faktura til styret for avtalt sum per deltaker som det er aktuelt å få refusjon for.  Dag lager utkast til svar på henvendelsen og sender det på til styret for uttalelse. | **Dag** |
| **13** | Neste styremøte.  Neste styremøte blir onsdag 7. desember kl. 16.00. Det blir juleavslutning etter møtet. Vi bestiller bord på Trewerket v/Infiniti Arena. kl. 18. | **Hilde** |
|  |  |  |
|  |  |  |
|  |  |  |